open-index/open-wikipedia-markdown huggingface dataset:
מאור חטואל

**מאור חטואל** (נולד ב-14 בדצמבר 1985) הוא סייף ישראלי המתחרה בסגנון רומח. אלוף ישראל ברומח בשנים 2011, 2012, 2015 ו-2018.

## ביוגרפיה
מאור חטואל נולד בעכו למשפחת ספורטאים בכירים בענף הסיף של ישראל. דודיו, לידיה ויצחק, היו סייפים בכירים וייצגו את ישראל באולימפיאדות. אביו, חיים, הוא מאמן סיף אולימפי ותחת הדרכתו הגיעו ילדיו דלילה ומאור לענף זה.

חטואל החל להתאמן בסיוף אצל אביו כשהיה בכיתה ב', וזכה להישגים עד שבגיל 13, הוא סיים במקום השני באליפות ישראל לבני גילו.

בשנת 2004, בהיותו בן 19, זכה במדליית כסף באליפות אירופה בסיף עד גיל 20 שנערכה בפורטוגל. ובשנת 2005 הגיע, יחד עם חבריו לקבוצת הפועל עכו, למקום השמיני בגמר אליפות העולם לנוער וקדטים.

לקראת הגיוס לצה"ל התקבל חטואל לקורס טיס והחליט להתגייס לקורס ולעזוב את הקריירה הספורטיבית אך לאחר כחצי שנה הודח מהקורס וחזר להתאמן בסיף.

בשנת 2010 זכה חטואל בהישג השיא בקריירה שלו - מקום שמיני באליפות העולם לבוגרים. בעקבות הישג זה והישגים נוספים באותה שנה, אשר גם הכניסו אותו לסגל האולימפי של ישראל, סומן כמועמד מבטיח להשתתפות באולימפיאדת לונדון. בתחרות ההזדמנות האחרונה שנערכה בשנת 2012 בסלובקיה ניצח חטואל בכמה קרבות אך הפסיד בקרב חצי הגמר - הקרב המכריע לצורך ההשתתפות במשחקים.

בשנת 2013 זכה חטואל במדליית זהב בטורניר גביע העולם שנערכה בלונדון והשתתף באוניברסיאדת קאזאן בה הודח בשלב שמינית הגמר.

בשנת 2015 השתתף בתחרות גראנד פרי שנערכה ברוסיה והגיע למקום השישי.

בשנת 2016 העפיל לתחרות ההזדמנות האחרונה לקראת אולימפיאדת ריו דה ז'ניירו שנערכה בפראג באפריל אותה שנה. אך לא השיג בה את הקריטריון הבינלאומי.

### עבודתו בטכניון
בנוסף לקריירת הסייף למד חטואל מדעי המחשב וביולוגיה באוניברסיטת חיפה והוא עובד ביחידת הביואינפורמטיקה במרכז הגנום שבטכניון.

## קישורים חיצוניים

* 
* 
* 

## הערות שוליים

קטגוריה:סייפים ישראלים
מאור
קטגוריה:בוגרי אוניברסיטת חיפה
קטגוריה:עכו: אישים
קטגוריה:ישראלים שנולדו ב-1985
פרבלני

**פָּרָבָּלָנִי** (מיוונית עתיקה: **παραβαλανεῖς** - אדם המסכן את חייו) היו חברים באחווה נוצרית בתקופת הנצרות הקדומה שהתנדבו לטפל בחולים במחלות מידבקות ולקבור את המתים מתוך ידיעה ברורה שהם מסכנים בכך את חייהם. סבורים, כי האחווה הוקמה לראשונה עם פרוץ מגפת הדבר באלכסנדריה, במחצית השנייה של המאה השלישית, בתקופת כהונתו של האפיפיור והבישוף של אלכסנדריה דיוניסיוס.

## היסטוריה
שני חוקים שפורסמו בקודקס תאודוסיאנוס בשנים 416 ו-418 קבעו כי רק אנשים מהשכבות הנמוכות יכולים להשתייך לאחווה. יש סבורים כי נאסר על בני המעמד הגבוה להשתייך לאחווה זאת כדי למנוע בריתות בין האצולה לבין קירילוס האלכסנדרוני, פטריארך אלכסנדריה שהיה מקורב לפרבלני.

הפרבלני לא היו שייכים למסדר כלשהו ולא נדרו נדרים אך נחשבו לחלק מן הכמורה ונהנו מההטבות ומהחסינות שהוענקו לכמורה. הם שימשו כעוזרים לבישופים המקומיים וכשומרי ראשם. באופן מעשי, הם היו כפופים למושל האימפריאלי של פרובינקיית מצריים.

הם היו מעורבים באירועים אלימים וזרעו טרור ופחד בסביבתם דבר שהניע את הקיסר תאודוסיוס השני לצמצם את מספרם באלכסנדריה ל־500 בשנת 416. בשנת 418 הועלה מספרם ל־600 . בקונסטנטינופול, הקיסר יוסטיניאנוס הראשון הקטין את מספרם מ־1,100 ל־950. בין מעשי האלימות המיוחסים לפרבלני אפשר להזכיר את הכאת הבישופים שהתנגדו לאפיפיור דיוסקורוס הראשון פטרונם בוועידת אפסוס השנייה, את מעורבותם ברצח הפילוסופית המדענית היפאטיה באלכסנדריה ואת ניסיון הרצח של המושל הרומי של מצרים, אורסטס, מתנגד מושבע של הבישוף קירילוס האלכסנדרוני שזכה לתמיכתה של היפאטיה.

## בתרבות המונים
בסרט "אגורא" משנת 2009, המבוסס על אירועים אמיתיים מתוך חייהם של הפילוסופית היפאטיה, הפרפקט אורסטה והבישוף קיריליוס על רקע המאבקים בין הנוצרים לפאגנים, הפרבלני מופיעים בתור נזירים נוצרים המחלקים לחם לעניים, עוסקים בעבודות צדקה למען נזקקים ומוכנים לתקוף עובדי אלילים, יהודים ונוצרים שמתנגדים לבישוף שלהם קיריליוס.

## קישורים חיצוניים
* Parabolani - Catholic Enciclopedia - New Advent
*Parabalani: A terrorist charity in late antiquity

## הערות שוליים

קטגוריה:היסטוריה של הנצרות
הוטיים

[ממוזער|230px|[הוטית זנב לופת (*Mysateles prehensilis*).]]
**הוטיים** (שם מדעי: Capromyidae) היא משפחת מכרסמים בינוניים החיים באיים הקאריביים ושייכים לקבוצת קביות העולם החדש. ההוטיות הם מכרסמים בינוניים שאורכם 20-45 ס"מ והמין הגדול במשפחה הוא ההוטיה הקובנית השוקלת עד 8.5 ק"ג ואורכה עד 60 ס"מ. קרובי משפחתם הנכחדים ממשפחת הוטיות ענק (Heptaxodontidae), שכמותם חיו באיים הקאריביים, הגיעו לגודל רב יותר - עד ל-200 ק"ג.

ההוטיות הם קרובי משפחתה של הנוטריה (שהפכה למין פולש בישראל), ויש הרבה קווי דמיון בין המשפחות: זנב גדול ומגושם, גוף עגלגל וראש עבה עם שיניים חדות. הם אוכלי עשב ברובם, אך מינים מסוימים מגוונים בחרקים ואף בחולייתנים קטנים. הם חיים על עצים או על הקרקע ובין סלעים.

## מיון
*משפחת **הוטיים** (Capromyidae)
**תת-משפחה Capromyinae
***סוג ומין יחיד הוטיה קובנית (Capromys pilorides)
***סוג Geocapromys
****מין הוטיה בהאמית (Bahamian hutia (Geocapromys ingrahami)
****מין הוטיה ג'מייקית (Geocapromys brownii)
****מין הוטיה קטנה של איי הטווס (Geocapromys thoracatus) - נכחדה
***סוג Mesocapromys
****מין הוטית קבררה (Mesocapromys angelcabrerai)
****מין הוטיה גמדית (Mesocapromys nanus)
****מין הוטיה אוזננית (Mesocapromys auritus)
****מין הוטית סן פליפ (Mesocapromys sanfelipensis)
***סוג Mysateles
****מין הוטיה שחורת זנב (Mysateles melanurus)
****מין הוטית גארידו (Mysateles garridoi)
****מין הוטית גונדלאץ' (Mysateles gundlachi)
****מין הוטית זנב לופת (Mysateles prehensilis)
****מין הוטיה דרומית (Mysateles meridionalis)
**תת-משפחת Hexolobodontinae -נכחדה
***סוג ומין יחיד הוטית אימפוסטר (Hexolobodon phenax)
**תת-משפחת Isolobodontinae -נכחדה
***סוג Isolobodon
****מין הוטיה הררית (Isolobodon montanus)
****מין הוטית פוארטו ריקו (Isolobodon portoricensis)
**תת-משפחת Plagiodontinae
***סוג Plagiodontia
****מין הוטית איספניולה (Plagiodontia aedium)
****מין הוטית סמנה (Plagiodontia ipnaeum) - נכחדה
****מין הוטית סן רפאל (Plagiodontia araeum) - נכחדה
***סוג ומין יחיד הוטית למק (Rhizoplagiodontia lemkei) -נכחדה

## קישורים חיצוניים

* 

*
קטגוריה:בעלי חיים שתוארו ב-1842
קטגוריה:טקסונים שתוארו בידי צ'ארלס המילטון סמית
משחקי חבר העמים 2014

**משחקי חבר העמים** 2014 (בגאלית סקוטית: **Geamannan a' Cho-fhlaitheis 2014**; בסקוטית: **Glesca 2014** או **Glesga 2014** בגאלית סקוטית: **Glaschu 2014**; באנגלית: ידוע רשמית בתור **XX Commonwealth Games** ומוכר גם כ-**Glasgow 2014**) היה אירוע ספורט רב-ענפי בין-לאומי ה-20 במספר, שהתקיים בעיר גלאזגו שבסקוטלנד מה-23 ביולי עד 3 באוגוסט 2014.

סקוטלנד אירחה את משחקי חבר העמים בפעם השלישית. היה זה אירוע הספורט הרב-ענפי הגדול ביותר שהתקיים בסקוטלנד אי פעם.

משלחת אנגליה זכתה במספר המדליות הרב ביותר במשחקים, לראשונה מאז משחקי חבר העמים הבריטי שנערכו ב-1986.

## המשחקים
פדרציית משחקי חבר העמים (CGF) העניקה לגלאזגו את הזכות לאירוח המשחקים בפגישת האספה הכללית של ההתאחדות שנערכה בעיר קולומבו, בירת סרי לנקה, ב-9 בנובמבר 2007. הצעת גלאזגו גברה בגמר על הצעת העיר אבוג'ה בניגריה.

נושא הלפיד הראשי של המשחקים בטקס הפתיחה היה רוכב האופניים הסקוטי כריס הוי.

## משתתפים
במשחקים השתתפו 4,929 ספורטאים שייצגו את 71 חברות התאחדות משחקי חבר העמים. כמקובל במשחקים ייצגו משלחות נפרדות את אנגליה, סקוטלנד וויילס.

המשלחות הגדולות ביותר במשחקים היו של אוסטרליה (417 ספורטאים), אנגליה (416), סקוטלנד (310), קנדה (265), ניו זילנד (238), ויילס (234) והודו (215). המשלחת הקטנה ביותר הגיעה מברוניי ונכלל בה ספורטאי אחד.
500px|ממוזער|מרכז|מדינות שהתחרו במשחקי חבר העמים 2014 בגלאזגו
## אתרי המשחקים
המשחקים והאירועים הטקסיים בהם התקיימו ב-13 אתרים בגלאזגו ובשלושה אתרים נוספים מחוץ לה.

טקס הפתיחה של המשחקים נערך באצטדיון סלטיק פארק וטקס הנעילה שלהם התקיים באצטדיון האמפדן פארק.

תחרויות השחייה נערכו במרכז השחייה הבין-לאומי בטולקרוס (Tollcross), תחרויות ההתעמלות נערכו באולם OVO היידרו, תחרויות האתלטיקה נערכו באצטדיון המפדן ותחרויות הרמת המשקולות נערכו באודיטוריום קלייד.

## ענפי ספורט ותחרויות
[300px|ממוזער|שמאל|פסל של קלייד, [קמע המשחקים - דרדר שנקרא על שם הנהר החוצה את גלאזגו]]
במשחקים התקיימו 261 תחרויות במסגרת 18 ענפי ספורט. כמו כן התקיימו 22 תחרויות ספורט נכים במסגרת חמישה ענפי ספורט.

ענפי הספורט במשחקים (המספר בסוגריים מציין את מספר התחרויות שנערכו באותו ענף):

ענפי ספורט הנכים במשחקים:
* שחייה  
* אתלטיקה
* אופניים 
* כדורת דשא
* הרמת משקולות

במשחקים אלו לעומת משחקי 2010 באו תחרויות הג'ודו והטריאתלון במקומן של תחרויות הטניס והקשתות. כמו כן הושמטו תחרויות ההליכה באתלטיקה, השחייה הצורנית וההיאבקות בסגנון יווני-רומי והוספו תחרות רכיבה על אופני הרים ותחרות אגרוף לנשים.

## אירועי ספורט מיוחדים
* בתחרויות השחייה נקבע שיא עולם אחד, במשחה שליחים 4x100 מטר חופשי, על ידי נבחרת אוסטרליה שיוצגה על ידי ברונטה קמפבל, מלני רייט, אמה מק'קאון וקייט קמפבל (3:30.98 דקות), שיפור לשיא העולם בן ה-5 שנים של הולנד (3:31.72 דקות).
* בתחרויות השחייה נשברו 24 שיאי משחקים חדשים.

## מדליות
ספורטאים מ-37 משתתפות זכו במדליות במהלך המשחקים. להלן טבלת המדליות של עשר המשתתפות המצליחות ביותר:

## ראו גם
* משחקי חבר העמים 2010
* משחקי חבר העמים 2018

## קישורים חיצוניים

* 
* טבלת המדליות המלאה במשחקים
* Glasgow 2014: Commonwealths hailed best in 84-year history, 3 באוגוסט 2014, באתר ה-BBC

## הערות שוליים

קטגוריה:משחקי חבר העמים
קטגוריה:גלאזגו: תחרויות ספורט
קטגוריה:2014 בספורט
קטגוריה:2014 בממלכה המאוחדת
חואן הרננגומס

**חואן אלברטו "חואנצ'ו" ארננגומס גואר** (בספרדית: **Juan Alberto "Juancho" Hernangómez Geuer**; נולד ב-28 בספטמבר 1995) הוא כדורסלן ספרדי, המשחק בקבוצת פנאתינאיקוס היוונית. אחיו הצעיר של הכדורסלן וילי ארננגומס. בשנת 2022 שיחק בתפקיד הראשי בסרט "hustle" (השיחוק) של נטפליקס לצידו של אדם סנדלר.

## נעורים ותחילת הקריירה
הרננגומס נולד במדריד, אמו מרגריטה הייתה כדורסלנית נבחרת ספרד ואביו גיז'רמו היה כדורסלן ששיחק בקבוצות שונות בספרד. אחיו הגדול וילי הרננגומס אף הוא כדורסלן, המשחק בניו אורלינס פליקנס.

הוא שיחק במועדוני הנוער של ריאל מדריד ומאחאדיונדה. בשנת 2013 החל לשחק באסטודיאנטס מדריד מליגת העל הספרדית. בעונת 2015/2016 רשם ממוצע של 9.5 נקודות ו-6 ריבאונדים למשחק.

## קריירה ב-NBA
### דנוור נאגטס
בדראפט ה-NBA 2016 נבחר במקום ה-15 על ידי דנוור נאגטס. את העונה הראשונה סיים עם ממוצע של 4.9 נקודות למשחק.

### מינסוטה טימברוולבס
בפברואר 2020 הועבר למינסוטה טימברוולבס במסגרת טרייד בין ארבע קבוצות, בו השתתפו גם אטלנטה הוקס ויוסטון רוקטס. בכל 14 משחקיו במינסוטה עד לסיום עונת  פתח בחמישייה הפותחת, ובלט לטובה עם ממוצעים של 12.9 נקודות ו-7.4 ריבאונדים למשחק. בנובמבר 2020 חתם הרננגומס על הארכת חוזה במינסוטה ל-3 עונות נוספות, עבור כ-21 מיליון דולר.

### בוסטון סלטיקס
באוגוסט 2021 הועבר עם ג'רט קולבר בטרייד לממפיס גריזליס, תמורת פטריק בוורלי, וכחודש לאחר מכן הועבר בטרייד נוסף לבוסטון סלטיקס, תמורת כריס דאן וקארסן אדוארדס.

### סן אנטוניו ספרס
בינואר 2022 הועבר בטרייד לסן אנטוניו ספרס במסגרת טרייד מושלש עם דנוור נאגטס.

### יוטה ג'אז
בפברואר 2022, לפני תום הטרייד דד-ליין, הועבר חואנצ'ו בטרייד משולש נוסף, והפעם ליוטה ג'אז, הספרס קיבלו עבורו בחירת דראפט עתידית ואת תומאס סטורנסקי (שהגיע מפורטלנד).

### טורונטו ראפטורס
ב-27 ביולי 2022 חתם לעונה אחת בטורונטו ראפטורס.

## נבחרת ספרד
ב-2013 זכה עם נבחרת ספרד עד גיל 18 במדליית ארד באליפות אירופה שהתקיימה בלטביה. באליפות רשם ממוצע של 6.3 נקודות ו-3.6 ריבאונדים למשחק. 2014 זכה עם נבחרת ספרד במקום השני באליפות אירופה עד גיל 20 שהתקיימה ביוון. בטורניר שיתף פעולה עם אחיו הגדול שהיה אף הוא חבר בסגל הנבחרת. ב-2015 חזר על הישג זה באליפות שהתקיימה באיטליה. הוא השיג באליפות ממוצע של 14.2 נקודות ו-8.5 ריבאונדים למשחק.

ב-2017 החל לשחק במדי הנבחרת הבוגרת. הוא זכה עמה במדליית ארד באליפות אירופה 2017 ובמדליית זהב בגביע העולם בכדורסל 2019. בשנת 2022 זכה עם נבחרת ספרד במקום הראשון ביורובאסקט ואף היה ה-MVP של משחק הגמר.

## סטטיסטיקות הקריירה
### בעונה הסדירה של ה-NBA

### בפלייאוף ה-NBA

## במדיה
ב-2022 שיחק בסרט השיחוק ששודר בנטפליקס, לצדו של אדם סנדלר.

## תארים

* יורוליג: 2023/2024

## קישורים חיצוניים

## הערות שוליים

קטגוריה:כדורסלנים ספרדים
קטגוריה:מדריד: ספורטאים
קטגוריה:כדורסלני אסטודיאנטס מדריד
קטגוריה:כדורסלני דנוור נאגטס
קטגוריה:כדורסלני סו פולס סקייפורס (ליגת הפיתוח של ה-NBA)
קטגוריה:כדורסלני נבחרת ספרד
קטגוריה:כדורסלני מינסוטה טימברוולבס
קטגוריה:בחירות דראפט של דנוור נאגטס
קטגוריה:כדורסלני בוסטון סלטיקס
קטגוריה:כדורסלני סן אנטוניו ספרס
קטגוריה:כדורסלני טורונטו ראפטורס
קטגוריה:ספורטאים זרים בארצות הברית
קטגוריה:ספרדים ממוצא גרמני
קטגוריה:משתתפי אולימפיאדת פריז (2024)
קטגוריה:ספרדים שנולדו ב-1995
שוברט (פירושונים)

**שוברט** הוא שם משפחה ממקור גרמני שפירושו סנדלר.

קטגוריה:שמות משפחה גרמניים
קטגוריה:שמות משפחה לפי עיסוק
בטינגן

**בטינגן** (בגרמנית: **Bettingen**, בגרמנית שווייצרית: **Bettige**) הוא כפר בקנטון בזל-שטאדט שבשווייץ.
## היסטוריה
בטינגן מוזכר לראשונה במסמך משנת 777. ב-2 במרץ 1513 רכשה העיר האחים כריסטופל והאנס דרושסן מוולהאוזן את הכפר מהעיר בזל. מחיר הרכישה היה 800 גילדרים וזו הסיבה להכללתו של בטינגן בתחומיה של שווייץ.

שטחו של בטינגן הוא 2.23 קמ"ר. מתוכם 34.1% משמשים לחקלאות, 44.8% הם שטחים מיוערים ו-18.8% הם שטחים בנויים.

הכפר שוכן בתחומי המטרופולין של בזל, על הגדה הימנית של נהר הריין ולמורדותיו של הכפר הקטן, סנט כרישונה. בטינגן מחולק למעשה לשני יישובים. דורף בטינגן (Dorf Bettingen) הוא יישוב אלמאני, השוכן בתוך בקעה קטנה. היישוב השני הוא כרישונה (Chrischonahöhe) השוכן סביב למרכז העלייה לרגל של סנט כרישונה. בשנת 1356 נבנתה במקום כנסייה שהוקדשה לסנט כרישונה. מאז 1925 קיימים במקום בית חולים ובתי אבות.

נכון לשנת 2014 מנתה אוכלוסיית הכפר 1,186 תושבים.

## קישורים חיצוניים

* 

## הערות שוליים

קטגוריה:שווייץ: ערים
קטגוריה:בזל-שטאדט
עכברים (תת-משפחה)

[ממוזער|[חולדה נודדת.]]
ממוזער|Otomys irroratus.
ממוזער|Lemniscomys barbarus.
[ממוזער|[חולדת ענן חיוורת.]]
**עכברים** (שם מדעי: Murinae) היא תת-משפחה במשפחת העכבריים שבסדרת המכרסמים. תת-משפחה זו היא מבין הגדולות ביותר במחלקת היונקים וכוללת 129 סוגים וכ-584 מינים שונים.

## מאפיינים
בני המשפחה הם יצורים קטנים יחסית כשהגדולים מביניהם הם בני הסוג חולדת ענן שמגיעים עד ל־2 ק"ג והקטן מביניהם הוא עכברון הקמה ששוקל 4-11 גרם. הם חיים במגוון גדול של בתי גידול בכל רחבי אירופה, אסיה, אפריקה ואפילו באוסטרליה והם מבין השלייניים היחידים שקיימים בטבע באוסטרליה. כיום הם חיים בכל מקום למעט אנטארקטיקה ובהרבה מקרים הם גורמים לנזקים קשים לאזורים שהם מגיעים אליהם.

אלו גם בני קבוצת היונקים הנפוצים בעולם כששלושת המינים הנפוצים ביותר הם: חולדה מצויה, חולדת החוף ועכבר הבית. הם גם נחשבים מזיקים הן לחקלאות ולטבע והן לאדם הנחשף למחלות מהם ופותחו שיטות רבות לתפוס ולהרוג אותם: מלכודות עכברים, הרעלה או שימוש בטורפיהם הטבעיים הרבים כמו חתול, נחש או תנשמת שיצודו אותם. מנגד הם שימושיים כחיות מעבדה ובמידה פחותה יותר כחיות מחמד.

## מיון

## קישורים חיצוניים

*
קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
שאדי שעבאן

**שאדי שעבאן** (בערבית: **شادي شعبان**; נולד ב-4 במרץ 1992) הוא כדורגלן עבר ערבי-ישראלי.
## קריירת מועדונים
שעבאן נולד בעכו, ישראל, למשפחה ערבית-ישראלית. החל את דרכו ככדורגלן במחלקת הנוער של מכבי חיפה – ב-8 באוגוסט 2010 ערך את הופעת הבכורה שלו בקבוצה הבוגרת של המועדון – כשנכנס כמחליף במשחק מול עירוני קריית שמונה במסגרת גביע הטוטו. ב-15 בינואר 2011 ערך את הופעת הבכורה שלו בליגת העל הישראלית, כשנכנס כמחליף בתיקו 2–2 מול הפועל באר שבע.

בינואר  הושאל להפועל רמת השרון עד לסיום העונה. בינואר  הושאל להפועל בני לוד מהליגה הלאומית. ב-15 במרץ 2013 הבקיע את שער הבכורה שלו בקריירה, בתיקו 1–1 מול הפועל אשקלון.

בקיץ  חזר לליגת העל כאשר חתם בהפועל עכו.

לאחר שלא מצא את מקומו בליגת העל, בינואר  חתם באהלי אל-ח'ליל מליגת העל הפלסטינית. שעבאן היה בורג חשוב בזכייתו של המועדון מחברון בגביע פלסטין של הגדה המערבית, כאשר הצטיין בגמר עם שער ובישול.

בקיץ 2016 חתם שעבאן לשישה חודשים במועדון מצ'ילה, פלסטינו, מליגת העל הצ'יליאנית.

בינואר  חזר לאהלי אל-ח'ליל מהליגה הפלסטינית.

ב-5 בפברואר 2020, חתם במ.ס. דבורייה מליגה א' צפון. 

ב-13 ביולי 2020 חתם שעבאן לעונה אחת בהפועל כפר כנא מליגה א' צפון.

## קריירת נבחרות

### ישראל
בצעירותו, שיחק בכל גילאי נבחרות ישראל החל מהנערים, ועד לנבחרת הצעירה של ישראל עד גיל 21 עמה הופיע פעם אחת.

### פלסטין
אולם לאחר ששעבאן הציג יכולת טובה בליגה הפלסטינית, החליט שעבאן לייצג את נבחרת פלסטין.

ב-24 במרץ 2016 ערך את הופעת הבכורה שלו בנבחרת הפלסטינית הבוגרת מול , במשחק בו נבחרתו הפסידה 0–2 בשלב הבתים של מוקדמות מונדיאל 2018 - אסיה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:כדורגלנים פלסטינים
קטגוריה:קשרי כדורגל ישראלים
קטגוריה:קשרי כדורגל פלסטינים
קטגוריה:כדורגלני נבחרת פלסטין
קטגוריה:כדורגלני מכבי חיפה
קטגוריה:כדורגלני הפועל רמת השרון
קטגוריה:כדורגלני הפועל בני לוד
קטגוריה:כדורגלני הפועל עכו
קטגוריה:כדורגלני אהלי אל-ח'ליל
קטגוריה:עכו: כדורגלנים
קטגוריה:כדורגלנים ישראלים באמריקה הדרומית
קטגוריה:כדורגלנים ערבים ישראלים
קטגוריה:כדורגלני גביע אסיה 2019
קטגוריה:ישראלים שנולדו ב-1992
בראד דוהרטי

**בראדלי לי דוהרטי** (באנגלית: **Bradley Lee Daugherty**; נולד ב-19 באוקטובר 1965) הוא כדורסלן עבר אמריקאי ששיחק במשך 8 עונות בליגת ה-NBA, כולן כשחקן קליבלנד קאבלירס. נחשב בעיני רבים לאחד השחקנים הגדולים בתולדות הקבוצה.

## נעורים ומכללות
דוהרטי נולד וגדל בעיר בלק מאונטן שבקרוליינה הצפונית, והוביל בשנת 1982 את קבוצת התיכון המקומית לגמר התיכונים של המדינה. בגיל 16 החל ללמוד באוניברסיטת קרוליינה הצפונית בצ'אפל היל, ושיחק במשך 4 שנים בקבוצת הכדורסל שלה תחת המאמן דין סמית'. במהלך קריירת המכללות שלו הפך לאחד השחקנים הגדולים בתולדות הקבוצה, ונבחר בעונתו האחרונה ל"חמישיית העונה של ליגת המכללות" לאחר שהעמיד ממוצעים של 20.2 נקודות ו-9.0 ריבאונדים למשחק. בשנת 2002 נבחר לאחד מ-50 חברי "קבוצת כל הזמנים של מחוז ה-ACC (ליגת החוף האטלנטי)", מתוכם 12 שחקני אוניברסיטת קרוליינה הצפונית.

## קריירת משחק
דוהרטי נבחר בבחירה הראשונה בדראפט ה-NBA לשנת 1986 על ידי קליבלנד קאבלירס. באותו דראפט בחרו הקאבלירס גם את הקלע רון הארפר (בחירה שמינית) ואת הרכז מארק פרייס (בחירה 25), שהצטרפו לקבוצה יחד עם הפאוור פורוורד ג'ון "הוד רוד" ויליאמס שנבחר בדראפט 1985 אך הושעה מעונתו הראשונה. לאורך עונת הרוקי שלו העמיד דוהרטי ממוצעים של 15.7 נקודות ו-8.1 ריבאונדים למשחק ונבחר לחמישיית הרוקיז של העונה, יחד עם חבריו לקבוצה ויליאמס והארפר. ארבעת השחקנים הצעירים היוו את שלד הקבוצה בשנים הבאות, יחד עם הפורוורד הוותיק לארי נאנס, והובילו אותה לשלב הפלייאוף ב-6 מתוך 8 העונות של דוהרטי בקאבלירס. באותה תקופה העמיד דוהרטי ממוצעים של 19.0 נקודות, 9.5 ריבאונדים ו-3.7 אסיסטים למשחק, ונבחר להשתתף בחמישה משחקי אולסטאר.

מבחינה קבוצתית, הישג השיא של דוהרטי היה העפלת קליבלנד לסדרת גמר האזור המזרחי בעונת , אז פגשו הקאבלירס את האלופה שיקגו בולס, והפסידו לה בתוצאה 4-2. באותה סדרה העמיד הסנטר ממוצעים של 17.7 נקודות, 10.2 ריבאונדים ו-4.2 אסיסטים למשחק. במהלך עונת  סבל דוהרטי מפריצת דיסק שגרמה לו להחמיץ את 32 המשחקים האחרונים של העונה הסדירה. בשתי העונות הבאות המשיך דוהרטי להיכלל בסגל הקבוצה, אך לא שותף באף משחק, ופרש ממשחק באופן רשמי בסיום עונת . 

בעת פרישתו החזיק דוהרטי בשיאי הנקודות (10,389) והריבאונדים (5,227) של מועדון הקאבלירס, והמשיך להחזיק בשני השיאים עד שנת 2008 בה עקפו אותו לברון ג'יימס וז'ידרונאס אילגאוסקאס בשתי הקטגוריות, בהתאמה. ב-1 במרץ 1997 העלתה קליבלנד את גופייתו עם המספר 43 לתקרת אולמה הביתי כהוקרה על תרומתו לקבוצה.

מאז נובמבר 2014 משמש דוהרטי כפרשן של משחקי מכללות ו-NBA ברשת ESPN.

## קישורים חיצוניים

* סטטיסטיקות הקריירה ב-NBA, באתר Basketball-reference.com

## הערות שוליים

קטגוריה:אמריקאים ילידי קרוליינה הצפונית
קטגוריה:פרשני כדורסל אמריקאים
קטגוריה:כדורסלני אוניברסיטת קרוליינה הצפונית בצ'אפל היל
קטגוריה:כדורסלני קליבלנד קאבלירס
קטגוריה:משתתפי משחק האולסטאר של ה-NBA
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלנים ב-NBA שגופייתם הופרשה
קטגוריה:בחירות דראפט של קליבלנד קאבלירס
קטגוריה:קרוליינה הצפונית: כדורסלנים
קטגוריה:אמריקאים שנולדו ב-1965
ג'אווהר מנארי

**ג'אווהר מנארי** (בערבית: **جوهر مناري**; נולד ב-8 בנובמבר 1976 במונסתיר שבתוניסיה) הוא כדורגלן עבר תוניסאי ששיחק בעמדת הקשר ההגנתי. מנארי שיחק בעיקר בקבוצת אספרנס התוניסאית עמה זכה בשלוש אליפויות מקומיות, וכן בנירנברג הגרמנית עמה זכה בשנת 2007 בגביע הגרמני. לזכותו של מנארי 72 הופעות במדי בנבחרת תוניסיה.

## קריירת מועדונים
מנארי גדל במועדון US מונסתיר בעיר הולדתו, ובשנת 2001 החל לשחק באספרנס, מהמועדונים הבכירים בתוניסיה. עם אספרנס זכה מנארי בשלוש אליפויות רצופות, בין השנים 2002 ו-2004. יכולתו הטובה, וזכייתו בגביע אפריקה לאומות 2004 עם נבחרת תוניסיה, הביאו להתעניינות של מועדונים אירופיים, ובשנת 2005 חתם מנארי בנירנברג. מנארי הפך לבורג חשוב בקישור הקבוצה עד מהרה, ושיתף פעולה בקישור הקבוצה עם יאן פולאק, תומאס גלאשק ומארק מינטאל. עונת 2006/07 הייתה עונת שיא עבור מנארי ונירנברג. הקבוצה סיימה במקום השישי בבונדסליגה, ואף זכתה בגביע הגרמני לאחר ניצחון 3-2 בגמר על שטוטגרט. מנארי ישב על הספסל בגמר זה ולא שותף. בעונת 2007/08, עונה אחת בלבד אחרי עונת השיא, נירנברג ומנארי נשרו אל הבונדסליגה השנייה, אך שבו לבונדסליגה כעבור עונה אחת בלבד. בעונת 2009/10 איבד מנארי את מקומו בהרכב נירנברג, ומיעט מאוד לשחק. בתום עונה זו עזב את הקבוצה, לאחר חמש עונות, בהן צבר 88 הופעות ליגה והבקיע ארבעה שערים, וחתם בפ.ס.וו. פרנקפורט. מנארי שיחק בקבוצה זו עונה אחת, אך מיעט מאוד לשחק. בתום עונה זו עזב את הקבוצה והפך לשחקן חופשי.

## קריירה בינלאומית
מנארי החל לשחק בנבחרת תוניסיה בשנת 2002, והיה שותף לזכייתה בגביע אפריקה לאומות 2004, כאשר הבקיע את שער הניצחון לתוניסיה ברבע הגמר מול נבחרת סנגל, במשחק שהסתיים בתוצאה 1-0 לתוניסיה. מנארי השתתף גם במשחק הגמר של האליפות, בו ניצחה תוניסיה 2-1 את נבחרת מרוקו. 

בשנת 2005 השתתף מנארי עם תוניסיה בגביע הקונפדרציות 2005, שממנו הודחה תוניסיה בשלב הבתים. בשנת 2006 השתתף מנארי בגביע אפריקה לאומות 2006, שבו הודחה תוניסיה ברבע הגמר על ידי נבחרת ניגריה בבעיטות הכרעה. באותה שנה, השתתף מנארי עם תוניסיה במונדיאל 2006, והבקיע בשלב הבתים שער יתרון מפתיע מול נבחרת ספרד בדקה השמינית. יתרון זה החזיק מעמד עד הדקה ה-71, וספרד ניצחה לבסוף 3-1. תוניסיה הודחה מהמונדיאל בשלב הבתים. 

גביע אפריקה לאומות 2008 היה הטורניר הגדול האחרון בו השתתף מנארי. בטורניר זה הודחה תוניסיה ברבע הגמר לאחר הפסד 3-2 לנבחרת קמרון. לאחר טורניר זה מנארי לא זומן יותר לנבחרת, וסיים את הקריירה שלו עם 72 הופעות ושלושה שערים.

## תארים
עם אספרנס:
* אליפות ליגת העל התוניסאית (3): 2001/02, 2002/03, 2003/04

עם נירנברג:
* הגביע הגרמני: 2006/07

עם נבחרת תוניסיה:
* גביע אפריקה לאומות: 2004

## קישורים חיצוניים

קטגוריה:כדורגלנים תוניסאים
קטגוריה:קשרי כדורגל תוניסאים
קטגוריה:מונסתיר: כדורגלנים
קטגוריה:כדורגלני נירנברג
קטגוריה:כדורגלני פ.ס.וו. פרנקפורט
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2004
קטגוריה:כדורגלני גביע הקונפדרציות 2005
קטגוריה:כדורגלני גביע אפריקה לאומות 2006
קטגוריה:כדורגלני מונדיאל 2006
קטגוריה:כדורגלני גביע אפריקה לאומות 2008
קטגוריה:ילידי 1976
פרובן

**פרובן** (בצרפתית: **Provins**) היא עיירה במחוז סן-אה-מרן בחבל איל-דה-פראנס שבצרפת, מדרום לפריז. הקומונה הוכרזה בשנת 2001 כאתר מורשת עולמית, בגלל ירידי הענק שנערכו בה בימי הביניים והמורשת הבנויה המרשימה שנותרה בה מאז, עת שימשה מקום מושבם של רוזני חבל שמפאן.

## היסטוריה
במקום נמצאו עדויות להתיישבות אנושית עוד מהתקופה הפלאוליתית. היישוב התקיים גם בזמן הרומאים, ונקרא אז "*Agendicum".*

לשיא תפארתו הגיע המקום בימי הביניים ובעיקר במחצית השנייה של המאה ה-13, עת שימש כעיר שוק וכבירת רוזנות חבל שמפאן. בעיר התקיימו ירידי שמפאן – ירידי ענק שנודעו בכל רחבי צרפת ואירופה, והתאפשרו בשל תמיכתם הביטחונית והארגונית של רוזני החבל. העיר המשיכה לתפוס מקום חשוב במסחר האזורי עד סוף ימי הביניים.

במלחמת העולם הראשונה נערך במקום קרב, בו עצר הצבא הצרפתי את התקדמות הגרמנים כחלק ממאמצי הבלימה, שהובילו למלחמת החפירות.

## ראו גם
* טרואה

## קישורים חיצוניים

* 

* 

קטגוריה:צרפת: אתרי מורשת עולמית
קטגוריה:שמפאן
קטגוריה:כלכלה, חברה ותרבות בימי הביניים
קטגוריה:שמפאן-ארדן: ערים
קטגוריה:ערי שוק אירופיות בימי הביניים
קטגוריה:איל-דה-פראנס: ערים
מאיק צירבס

**מאיק צירבס** (בגרמנית: **Maik Zirbes**; נולד ב-29 בינואר 1990) הוא כדורסלן גרמני המשחק בעמדת הסנטר בגלדיאטורס טריר מהליגה הגרמנית השנייה.

## ביוגרפיה
צירבס נולד בטראבן-טרארבאך שבמערב גרמניה. שיחק כדורסל במועדון הנוער ובקבוצה הבוגרת של טריר. ב-2012 עבר לברוז במברג, הוא נבחר לשחקן המשתפר של העונה ולשחקן הגרמני הצעיר הטוב ביותר, הוא זכה עם במברג באליפות הבונדסליגה ובסופר-קאפ הגרמני. ב-2014 עבר לכוכב האדום בלגרד מסרביה. זכה עם הקבוצה באליפות, בגביע הסרבי ובאליפות הליגה האדריאטית. בעונת 2015/2016 זכה עם הקבוצה בפעם השנייה ברציפות באליפות סרביה ובאליפות הליגה האדריאטית, והעפיל עמה עד שלב רבע הגמר ביורוליג. הוא רשם ממוצע של 12.4 נקודות ו-6.1 ריבאונדים למשחק ביורוליג, ממוצע של 13.2 נקודות ו-5.9 ריבאונדים בליגה האדריאטית וממוצע של 10.3 נקודות למשחק בליגה הסרבית.

צירבס חבר בנבחרות הלאומיות של גרמניה מאז נעוריו. הוא השתתף באליפות אירופה עד גיל 18 שהתקיימה ב-2008 ביוון. הוא רשם באליפות ממוצע של 16.5 נקודות ו-8.3 ריבאונדים למשחק. ב-2009 שיחק עם הנבחרת באוניברסיאדת בלגרד. ב-2010 שיחק באליפות אירופה עד גיל 20 והשיג ממוצע של 11.7 נקודות ו-6.8 ריבאונדים למשחק. ב-2013 היה חבר בנבחרת גרמניה שהשתתפה באליפות אירופה שהתקיימה בסלובניה.

ביוני 2016 חתם מאיק צירבס על חוזה לשנתיים במכבי תל אביב. בינואר 2017 הושאל לבאיירן מינכן. בתום העונה שוחרר ממכבי תל אביב וחתם באופן קבוע בבאיירן.

## סטטיסטיקה ביורוליג

## קישורים חיצוניים

* מאיק צירבס באתר הליגה האדריאטית
* מאיק צירבס באתר הליגה הסרבית
* 

## הערות שוליים

קטגוריה:כדורסלנים גרמנים
קטגוריה:כדורסלני ברוזה במברג
קטגוריה:כדורסלני הכוכב האדום בלגרד
קטגוריה:כדורסלני מכבי תל אביב
קטגוריה:כדורסלני באיירן מינכן
קטגוריה:כדורסלני נבחרת גרמניה
קטגוריה:כדורסלני צדביטה אולימפיה
קטגוריה:גרמנים שנולדו ב-1990
חתולי חצר

**חתולי חצר** (בצרפתית: **Chat Boume**) היא סדרת טלוויזיה קנדית ששודרה בישראל בדיבוב עברי לראשונה ב-1996.

## עלילה
ארבעה חתולים אנושיים מבלים את היום בפתירת בעיות יומיומיות ושרים שירים.

## הדמויות
***חמודון** (אברהם מור)
* **ידעני** (שמוליק טנא)
* **גורי** (ענת עצמון)
***חתולית** (סי היימן)
## צוות ההפקה העברי
*ניהול מוזיקלי - שמוליק טנא
*תרגום - מיכאל אביב
*עיבוד ומילים לשירים - עמרי כהן
*יועץ לשון - נתן נחמיאס
*הוקלט באולפני דאב. טכנאי הקלטה - אסף שלמה
*עריכה אלקטרונית - יוחאי צוברי ומירלה שייע
*עיצוב פתיח - חנה דרורי קשי
*עוזרת הפקה - אורית יואלי
*בימוי קולות - ניקו בר
*הפקת הגרסה העברית - חסיה ורטהיים
*הטלוויזיה החינוכית הישראלית

## קישורים חיצוניים

קטגוריה:הטלוויזיה החינוכית הישראלית - תוכניות רכש
קטגוריה:תוכניות טלוויזיה שעלו לשידור בשנות ה-1990
קטגוריה:חתולים בתרבות
קטגוריה:סדרות טלוויזיה קנדיות
קטגוריה:סדרות טלוויזיה צרפתיות
מגי סטיד

**מגי סטיד** (באנגלית: **Maggie Steed**; נולדה ב-1 בדצמבר 1946) היא שחקנית וקומיקאית אנגלייה.

## ביוגרפיה
סטיד נולדה בשם מרגרט בייקר בפלימות' שבמחוז דבון. היא למדה משחק בבית הספר לתיאטרון "בריסטול אולד ויק" בבריסטול. היא עזבה את הלימודים ועבדה כמזכירה. שנים אחר כך התחילה להתעניין שוב בתיאטרון והתחילה לשחק בתיאטרון בלגרייד בקובנטרי יחד עם קלייב ראסל וסו ג'ונסטון.

מגי סטיד שיחקה על במות התיאטרון עם התיאטרון המלכותי הלאומי והלהקה השייקספירית המלכותית, וגם הופיעה כסטנדאפיסטית. תפקידה הגדול הראשון בטלוויזיה היה בסדרה "Shine on Harvey Moon" בתפקיד ריטה מון. היא שיחקה בתפקיד מרגרט קראב בסדרה "Pie in the Sky" ובתפקיד פיליס וולף בסדרת הטלוויזיה "Born and Bred". עוד הופיעה בטלוויזיה בסדרות "Minder", "עור רגיש" ו"ג'אם וג'רוזלם".

ב-2008 הופיעה סטיד בקומדיה "Noises Off" מאת מייקל פראיין בתפקיד גברת קלאקט, בסיור הופעות בהפקת להקת תיאטרון אמבסדור. בין השאר הופיעה בתיאטרון ניו ויקטוריה בווקינג. בין השחקנים שהשתתפו במחזה היו סופי באולד, קולין בייקר וג'ונתן קוי. ב-2010 שיחקה סטיד בסרט קצר בשם "The Miserables" ושנה לאחר מכן הופיעה על הבמה במחזה "The Belle's Stratagem" יחד עם השחקנית ג'קי קלון.

סטיד שיחקה בתפקיד קוני סאקס בעיבוד של ה-BBC לספריו של ג'ון לה קארה "טרילוגיית קארלה".

סטיד השתתפה ב"קמפיין נגד גזענות בתקשורת". ב-1 במרץ 1970 הופיעה בסדרה של ה-BBC בשם "Open Door" יחד עם סטיוארט הול, בה מתחה ביקורת על ייצוגי ההגירה והסטריאוטיפים הגזעניים בטלוויזיה הבריטית. היא הייתה שותפה בכתיבה ובהופעה בקומדיה "An Evening for Nicaragua" ששודרה בטלוויזיה הבריטית ב-1983. במופע השתתפו בן אלטון, דון פרנץ', ג'ניפר סונדרס, אמה תומפסון וריק מייאל.

בשנת 2022 החלה לככב בסדרת הטלוויזיה הקומית "10 אחוז" מבית פריים וידאו. 

## פילמוגרפיה
### קולנוע

### טלוויזיה

## תפקידים בתיאטרון

## קישורים חיצוניים

* מגי סטיד בסדרה "Born and Bred" באתר ה-BBC
* ריאיון עם מגי סטיד באתר ה-BBC

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בוגרות בית הספר למשחק בריסטול אולד ויק
קטגוריה:בריטיות שנולדו ב-1946
קטגוריה:בריטים שנולדו ב-1946
מוסטפא

**מוסטפא** (בערבית: مصطفى, תעתיק מדויק: מצטפא) הוא שם ממקור ערבי, פירושו הוא "הנבחר". משמש כשם פרטי לגברים וכשם משפחה.

קטגוריה:שמות פרטיים ערביים לגברים
קטגוריה:שמות משפחה ערביים
כף ז'רלאש

**כף ז'רלאש** (באנגלית: **Cape Gerlache**) הוא כף, או לשון יבשה, המהווה את הקצה הצפון-מזרחי של חצי האי דייוויס, אנטארקטיקה, 6.4 ק"מ דרומית-מזרחית לאי דייוויד. 

## היסטוריה
את לשון היבשה גילתה בנובמבר 1912 משלחת אוסטרלאסיה לאנטארקטיקה, 1914-1911, בראשות דאגלס מוסון, שכינה אותה על שם לויטננט אדריאן דה ז'רלאש, מנהיג המשלחת האנטארקטית הבלגית, 1897–1899.  

ז'רלאש
אליפות אפריקה בכדורגל נשים 2004

**אליפות אפריקה בכדורגל נשים 2004**, היא אליפות אפריקה בכדורגל נשים השישית שארגנה קונפדרציית הכדורגל של אפריקה. הטורניר נערך בדרום אפריקה מ-18 בספטמבר עד ה-3 באוקטובר 2004. נבחרת דרום אפריקה העפילה אוטומטית לטורניר כמארחת, בעוד שאר שבע הנבחרות עלו מטורנירי המוקדמות שהחלו במרץ 2004.

במשחק הגמר נפגשו ניגריה (בפעם השישית ברציפות) וקמרון - בהופעה ראשונה בגמר מאז 1991. בסיום המשחק, ניצחה ניגריה 0-5, וזכתה בתואר בפעם השישית בתולדותיה. פרפטואה נקווצ'ה, שכבשה רביעייה בגמר, סיימה כשחקנית המצטיינת וכמלכת השערים (9 כיבושים) של הטורניר.

## שלב הבתים
### בית א'

### בית ב'

## שלב הנוק-אאוט

### חצי הגמר

### המשחק על המקום השלישי

### הגמר

קטגוריה:אליפויות אפריקה בכדורגל נשים
קטגוריה:תחרויות כדורגל ב-2004
קטגוריה:תחרויות כדורגל בדרום אפריקה
קטגוריה:דרום אפריקה: ספורט נשים
קטגוריה:2004 באפריקה
איימן עבד א-נור

**איימן עבד א-נור** (בערבית: **أيمن عبد النور**, בצרפתית: **Aymen Abdennour**, נולד ב-6 באוגוסט 1989 בסוסה שבתוניסיה) הוא כדורגלן עבר תוניסאי ששיחק בעמדת הבלם.

## קריירת מועדונים
עבד א-נור החל את קריירת הבוגרים שלו במועדון הפאר התוניסאי אטואל דו סאהל בשנת 2007, והפך במהרה ליקיר האוהדים על אף גילו הצעיר. בעונת 2009 הבקיע עבד א-נור חמישה שערים למרות היותו בלם, וסייע למועדון לסיים במקום השלישי בליגה התוניסאית. בזכות יכולתו הטובה גרר התעניינות ממועדונים באירופה, ובינואר 2010 הושאל לחצי עונה לורדר ברמן מהבונדסליגה, עם אופציה לרכישתו בתום החוזה. עבד א-נור לא השתלב בורדר ברמן, אף על פי שהקבוצה סיימה באותה עונה במקום השלישי בבונדסליגה, וברמן לא מימשה את אופציית הרכישה. בתום ההשאלה חזר עבד א-נור לעונה נוספת באטואל דו סאהל. בסיום עונת 2010/11 עזב עבד א-נור שוב את הקבוצה, וחתם על חוזה לארבע שנים בטולוז מליגת העל הצרפתית. עבד א-נור הציג בטולוז משחק הגנה משובח, וסייע לקבוצה הצנועה להתמקם במרכז הטבלה של הליגה הצרפתית, ובמהלך תקופתו בקבוצה, הוארך חוזהו עד 2016. עם זאת, בפגרת החורף של עונת 2013/14 הושאל עבד א-נור עד לתום העונה למונקו, שהתמודדה על מקום בליגת האלופות והזדקקה לחיזוק בהגנה. עבד א-נור הציג יכולת מצוינת במחצית העונה ששיחק במונקו, ובסיומה חתם על חוזה קבוע בקבוצה למשך ארבע שנים.

בעונת 2014/15 המשיך עבד א-נור להציג יכולת מצוינת, וסייע לקבוצה לסיים במקום השלישי בליגה הצרפתית, כאשר בליגת האלופות עבד א-נור היה חלק מחוליית הגנה שספגה חמישה שערים בלבד בעשרה משחקים, והודחה ברבע הגמר על ידי יובנטוס. יכולת זו זיכתה את עבד א-נור במקום בנבחרת השנה של התאחדות הכדורגל האפריקאית לשנת 2015.

בעונת 2015/16 חתם נמכר עבד א-נור ממונקו לולנסיה הספרדית, תמורת סכום בלתי ידוע, וחתם על חוזה לחמש שנים, במטרה להחליף את ניקולאס אוטמנדי שעזב למנצ'סטר סיטי. ב-29 באוגוסט 2017 הושאל לעונה אחת למרסיי.

ב-12 ביולי 2019 חתם עבד א-נור בקוניאספור הטורקית לעונה אחת. 

ב-16 בספטמבר 2020 חתם באום סלאל הקטרית. לאחר שתי עונות במועדון, חתם עבד א-נור ברודז הצרפתית, בשורותיה ערך 7 הופעות בלבד.

## קריירה בינלאומית
עבד א-נור היה הקפטן של נבחרת תוניסיה בכדורגל עד גיל 21, ובשנת 2009 החל לשחק בנבחרת תוניסיה הבוגרת. עבד א-נור השתתף עם תוניסיה בגביע אפריקה לאומות 2012, ממנו הודחה תוניסיה ברבע הגמר על ידי נבחרת גאנה, בגביע אפריקה לאומות 2013 ממנו הודחה תוניסיה בשלב הבתים, ובגביע אפריקה לאומות 2015, בו הודחה תוניסיה ברבע הגמר על ידי המארחת, נבחרת גינאה המשוונית בהארכה.

בשנת 2017 השתתף עבד א-נור עם תוניסיה בגביע אפריקה לאומות 2017, שם הודחה תוניסיה ברבע הגמר על ידי נבחרת בורקינה פאסו.

## תארים
;אישיים
* נבחרת השנה של התאחדות הכדורגל האפריקאית: 2015, 2016
* כדורגלן השנה בתוניסיה: 2015

## קישורים חיצוניים

קטגוריה:כדורגלנים תוניסאים
קטגוריה:בלמי כדורגל תוניסאים
קטגוריה:כדורגלני אטואל דו סאהל
קטגוריה:כדורגלני ורדר ברמן
קטגוריה:כדורגלני טולוז
קטגוריה:כדורגלני מונקו
קטגוריה:כדורגלני ולנסיה
קטגוריה:כדורגלני אולימפיק מרסיי
קטגוריה:כדורגלני קוניאספור
קטגוריה:כדורגלני אום סלאל
קטגוריה:כדורגלני נבחרת תוניסיה
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:תוניסאים שנולדו ב-1989
לי וויפנג

**לי וויפנג** (נולד ב-1 בדצמבר 1978) הוא כדורגלן עבר סיני ששיחק בעמדת הבלם. לי הוא שיאן ההופעות בנבחרת סין בכדורגל עם 112 הופעות. כיום מאמן את גואנגג'ואו סיטי.

## קריירה
לי התחיל את הקריירה שלו במועדון טיינג'ין לוקומוטיב. בשנת  חתם בשנג'ן עימה נמנה מירידת ליגה כאשר בעונתו הראשונה בקבוצה היא סיימה במקום ה-12. בעונה שלאחר מכן השתלב לי בהרכב הקבוצה. לאחר מונדיאל 2002, הושאל לאברטון מהפרמייר ליג עד לסיום העונה, אך הוא סיים את העונה רק עם שתי הופעות. בשנת  זכה עם המועדון באליפות הראשונה בתולדותיה והראשונה בקריירה שלו. בשנת  נאלץ לעזוב את שנג'ן עקב בעיות כלכליות וחתם בשאנגחאי שנחווה תמורת 6 מיליון יואן. בשנת  חתם ווהאן אופטיקס ואלי בה התאחד עם ז'ו גואנג'ו שאימן אותו בשנג'ן. כבר בתחילת הקדנציה שלו בווהאן היה מעורב בתקרית במשחק ליגה אשר הביאה את ההתאחדות לכדורגל בסין להשעות אותו ל-8 משחקים. גם לאחר שריצה את עונש ההרחקה שלו לא זכה לדקות משחק ולאחר שהקבוצה התפרקה בסיום העונה קיבל לי את כרטיס השחקן שלו. לי בדק מספר אופציות בליגה, אך דרישותיו הגבוהות הפילו את העסקה. בינואר  חתם בסוואן סמסונג בלווינגס מליגת העל של קוריאה הדרומית. ב-18 בינואר 2011 חזר לסין כאשר חתם בטיינג'ין טדה ומיד מונה לקפטן הקבוצה. ב-20 ביולי 2015 שוחרר מהמועדון.

ב-22 בנובמבר 1998 ערך את הופעת הבכורה שלו בנבחרת סין במשחק ידידות נגד . ב-12 בדצמבר 1998 הבקיע את שער הבכורה שלו בנבחרת בניצחון 1-6 נגד . בשנת  הפך לקפטן הנבחרת. בספטמבר  הורחק מהנבחרת לאחר שספג מספר רב של כרטיסים אדומים בקבוצתו דאז שאנגחאי שנחווה, וכעבור שנה חזר לסגל הנבחרת. לי הוא שיאן ההופעות בנבחרת עם 112 הופעות והשתתף עם הנבחרת בגביע אסיה בכדורגל 2000, מונדיאל 2002, גביע אסיה בכדורגל 2004, גביע אסיה בכדורגל 2007 ואולימפיאדת בייג'ינג (2008).

## תארים
; שנג'ן
*ליגת העל הסינית: 

; שאנגחאי שנחווה
*A3 גביע האלופות: 

; סוואן סמסונג בלווינגס
*גביע ה-FA הדרום קוריאני: 

; טיינג'ין טדה
*גביע ה-FA הסיני: 

; אישיים
*נבחרת העונה בליגת העל הסינית: , , , 

## קישורים חיצוניים

קטגוריה:כדורגלנים סינים
קטגוריה:כדורגלני אברטון
קטגוריה:כדורגלני שאנגחאי שנחווה
קטגוריה:כדורגלני נבחרת סין
קטגוריה:ספורטאים זרים באנגליה
קטגוריה:ספורטאים זרים בקוריאה הדרומית
קטגוריה:כדורגלני גביע אסיה 2000
קטגוריה:כדורגלני מונדיאל 2002
קטגוריה:כדורגלני גביע אסיה 2004
קטגוריה:כדורגלני גביע אסיה 2007
קטגוריה:כדורגלנים באולימפיאדת בייג'ינג (2008)
קטגוריה:מאמני כדורגל
קטגוריה:סינים שנולדו ב-1978
אקבש

**אקבש** (בטורקית: **Akbaş** או בתעתיק לאנגלית: **Akbash** - צירוף המילים של "ראש" ו"לבן") הוא גזע של כלב רועים ושמירה שמקורו במערב טורקיה. האקבש לצד גזע הקרבש ("ראש שחור") הם כלבי הרועים הטורקיים המוכרים על ידי גופי כלבנות שונים כחלק מהגזעים הרשמיים של טורקיה.

## היסטוריה
בשל הדמיון הרב בין שני הגזעים, משערים שהאקבש מוצאו בכלבי פירנאי ענק שיובאו לטורקיה. עם זאת, היו גם חוקרים שניסו להציע כי מקורו של הגזע בכלבים דמויי מסטיף שהתקיימו באימפריה החתית לפני 3000 שנה בשטחי טורקיה המודרנית.

האקבש הוא כלב שמירה אידיאלי בשל אופיו המתנער מזרים, קנאי לגבי הטריטוריה שלו, היותו בעל אינטליגנציה גבוהה, וגילויי אמפתיה מצדו לבני משפחתו ולבעלי החיים שהוא גדל אתם (לרוב, חיות משק). זאת ועוד, בשל העובדה שראייתם של טורפים כגון זאבים ודובים מוגבלת מבחינת ראיית צבעים, צבעו הלבן של האקבש המצוי בין כבשים עשוי לסייע לכלבים מגזע זה שיתקפו את הטורפים במפתיע כאשר אלה ינסו לפגוע בצאן.

במרוצת השנים הוכלאו פרטי אקבש עם פרטי קרבש כדי ליצור את הגזע כלב רועים אנטולי, המוכר כגזע נפרד, נכון ל-2021.

בישראל מגודל הגזע בבית גידול ייעודי במושב קשת שברמת הגולן.

## מבנה גוף
האקבש הוא כלב בעל מבנה גוף רזה ובעל פרווה דלה יותר מאשר מקבילו הפירנאי, מה שמקנה לו זריזות וקלות תנועה בעודו על המשמר. אוזניו שמוטות מטה, מה שיעיל כנגד צליל הרוח שנוטה להרדים כלבים עם אוזניים זקופות. הפרווה של האקבש עבה דיו כדי לשמש כהגנה מפני נשיכות יריביו וכחימום הכלב בתנאי קור עזים השוררים בהרי טורקיה. בשל גודלו הכלב זקוק למרחב מחיה גדול כדי שיוכל לנוע בחופשיות על פני מרחקים, שכן יש לו נטייה לעלייה במשקל ובשל כך עצמותיו נוטות להתנוון כתוצאה ממחלת אגן תורשתית השכיחה בגזעי ענק. אם הכלב גדל בסביבה עירונית שאינה מתאימה לו בשל אופיו הכפרי-מרחבי ייתכן שיפתח טמפרמנט חם-מזג ותוקפני לעיתים, אפילו כלפי קרוביו. סביבת גידול חמה עשויה לגרום לנשירת פרווה ניכרת לעין.

## אורך חיים
כמו כל גזעי הכלבים הגדולים, תוחלת החיים של גזע האקבש היא 10–11 שנה, אף על פי שישנם מקרים של כלבים מגזע זה שחיו מעבר לגילאים אלה.

## קישורים חיצוניים

קטגוריה:גזעי כלבים
קטגוריה:כלבי רועים
ארץ וילקס

**ארץ וילקס** (באנגלית: **Wilkes Land**) הוא אזור יבשתי גדול במזרח אנטארקטיקה, שאוסטרליה תובעת עליו חזקה רשמית, כחלק מן הטריטוריה האוסטרלית באנטארקטיקה, אם כי תוקף התביעה הזאת הונח בצד לתקופת מבצע הברית האנטארקטית, שאוסטרליה חתומה עליה. ארץ וילקס פונה אל דרום האוקיינוס ההודי בין חוף המלכה מרי וארץ אדלי ומשתרעת בין כף הורדרן ב-'31 100° מזרח לנקודת פורקווה פה ב-'11 136° מזרח. המחוז נמשך כגזרה מעגלית כ-2,600 ק"מ לעבר הקוטב הדרומי, בשטח יבשה של 2,600 קמ"ר על פי האומדן, רובו מכוסה קרחונים.

במובן רחב יותר, ארץ וילקס משתרעת עוד מזרחה אל נקודת אולדן ב-'02 142° מזרח, ומכאן שהיא כוללת את ארץ אדלי, שאת החזקה עליה תובעת צרפת.

### חלוקת משנה
אזור ארץ נוקס מחולק בחלוקת-משנה באזורי החוף הבאים, שיכולים גם הם להיחשב לגזרות הנמשכות אל עבר הקוטב הדרומי:

# **[[חוף נוקס]]** (או **ארץ נוקס**): '31 100° מזרח עד '16 109° מזרח
# **[[חוף באד]]** (או **ארץ באד**): '16 109° מזרח עד '33 115° מזרח
# **[[חוף סברינה]]** (או **ארץ סברינה**): '33 115° מזרח עד '05 122° מזרח
# **[[חוף באנזארה]]** (או **ארץ באנזארה**): '05 122° מזרח עד '10 130° מזרח
# **[[חוף קלארי]]** (או **ארץ קלארי**): '10 130° מזרח עד '11 136° מזרח (חוף וילקס)

## השם
[ממוזער|שמאל|ארץ וילקס קרויה על שם לויטננט [צ'ארלס וילקס, מפקד משלחת החקר של ארצות הברית]]

ארץ וילקס קרויה על שם לויטננט צ'ארלס וילקס (בהמשך סגן אדמירל), חוקר הארצות האמריקאי שפיקד על משלחת החקר של ארצות הברית בשנים 1842-1838.

השם ניתן כמחוות הוקרה לגילוי של וילקס את השוליים היבשתיים לאורך 2,400 ק"מ של חוף, שסיפק הוכחה מוצקה להיותה של אנטארקטיקה יבשת. הגדרת אורכם של השוליים איננה כוללת את האזור מזרחית ל-'02 142° מזרח, ארץ המלך ג'ורג' החמישי, שהתגלתה לווילקס בצפייה מרחוק אך משלחות מאוחרות יותר הוכיחו, שהיא דרומית יותר מן המיקום שהקצה לה וילקס במקור.

ממוזער|חזית הקרח של מדף הקרח דיבל, יצרן משמעותי של מי תמס ממחוז ארץ וילקס, מזרח אנטארקטיקה

בשנת 2006 השתמש צוות חוקרים בהובלת ראלף פון פרזה ולאראמי פוטס במדידות כוח כבידה, שנעשו באמצעות לווייני המחקר GRACE של סוכנות החלל האמריקאית, לגילוי מכתש ארץ וילקס, ברוחב 480 ק"מ, שנוצר כנראה לפני כ-250 מיליון שנה.

## קישורים חיצוניים

* 

## הערות שוליים

*
קטגוריה:אנטארקטיקה: אזורים
קטגוריה:הטריטוריה האנטארקטית האוסטרלית
גרגורי בוינגטון

**גרגורי בוינגטון** (באנגלית: **Gregory Boyington**; 4 בדצמבר 1912 - 11 בינואר 1988) היה קולונל בחיל הנחתים של ארצות הברית, והוא נודע בעיקר בשל פועלו כמפקד טייסת נחתים במהלך מלחמת העולם השנייה, בה פיקד על טייסת חיל הנחתים 214 שנודעה בכינוי "הכבשה השחורה" . בעבור האופן שבו פיקד על הטייסת ולחם במהלך המלחמה עוטר בוינגטון במדליית הכבוד ובצלב הצי.

## חייו
בוינגטון נולד וגדל באיידהו. לאחר שסיים את לימודיו התיכוניים למד הנדסת אווירונאוטיקה באוניברסיטת וושינגטון שבסיאטל ועבר קורס קציני מילואים בצבא ארצות הברית. בשנת 1934 סיים את לימודיו, הוסמך כמהנדס והוצב כקצין בדרגת סגן ביחידת תותחני חוף.

### קריירה צבאית
בשנת 1935 עבר לחיל הנחתים ושובץ כקצין מילואים. בשנת 1937 הוסמך כטייס קרב בחיל הנחתים והתגייס לשירות קבע בחיל. בשנת 1941 התנדב לשרת בטייסת הנמרים המעופפים שבפיקוד קלייר שנו ולחם כנגד היפנים. לאחר המתקפה על פרל הארבור עזב את הטייסת ושב לשורות חיל הנחתים בדרגת מייג'ור ושימש כקצין המבצעים של טייסת 122 וכמפקד טייסת 112 של החיל. בספטמבר 1943 מונה למפקד טייסת חיל הנחתים 214 שנודעה בכינוי הכבשה השחורה, טייסת F4U קורסייר. הטייסת בפיקודו הצטיינו בקרבות בזירת האוקיינוס השקט. בוינגטון הפיל 26 מטוסים בקרבות אוויר ואנשיו סיפקו סיוע צמוד לכוחות הנחתים שלחמו על הקרקע. בשנת 1944 הופל מטוסו במהלך משימה מעל רבאול ונפל בשב היפני. הוא שוחרר בתום המלחמה. על גבורתו עוטר בוינגטון במדליית הכבוד ובצלב הצי. הוא פרש מן החיל בדרגת קולונל בשנת 1947.

בשנת 1988 נפטר ונקבר בבית הקברות הלאומי ארלינגטון.

## קישורים חיצוניים

* 
* 

## הערות שוליים

קטגוריה:אמריקאים ילידי איידהו
קטגוריה:מעוטרי מדליית הכבוד
קטגוריה:מעוטרי צלב הצי
קטגוריה:מעוטרי לב הארגמן
קטגוריה:בוגרי אוניברסיטת וושינגטון
קטגוריה:אישים הקבורים בבית הקברות הלאומי ארלינגטון
קטגוריה:קצינים וחוגרים בחיל הנחתים של ארצות הברית
קטגוריה:טייסי חיל הנחתים של ארצות הברית
קטגוריה:אמריקאים שנולדו ב-1912
קטגוריה:אמריקאים שנפטרו ב-1988
שכונת ידידיה

**שכונת ידידיה (שכונת החבאנים)** היא שכונה בדרום-מזרח תל אביב. שטחה כ-136 דונם, והיא גובלת בדרך לוד בצפון, בלבנה במערב, בפארק אריאל שרון במזרח ובדרום.

## היסטוריה
השכונה נבנתה החל משנת 1954 בשטח בו שכנה עד מלחמת העצמאות העיירה סלמה, שנכבשה במבצע חמץ, דרומית מזרחית לגרעין הכפר (כפר שלם כיום) ובקרבת פארק אריאל שרון, על ידי יוצאי יהדות חבאן שבתימן ולכן נקראת לעיתים גם שכונת החבאנים. בדצמבר 1949 דיווחה עיריית תל אביב כי בשכונה גרים 250 איש ב-40-50 בתים והיא לא חוברה לרשת המים העירונית.

שטח השכונה, הנמצא בבעלות מינהל מקרקעי ישראל, לא הוגדר מבחינה מוניציפלית. אף שהשכונה לא נכללה בתחום השיפוט של תל אביב, העירייה סיפקה לתושבים שירותי חינוך, בריאות, רווחה ופינוי אשפה.

ב-2001, שר הפנים, חיים רמון, אימץ את החלטותיה של ועדת החקירה שמינה לספח את השטח לתחום שיפוטה של עיריית תל אביב.

## פיתוח השכונה
השכונה מאופיינת בבתים פרטים בבנייה לא מוסדרת על מגרשים גדולים יחסית, במקבצי בתים פזורים בין שדות ופרדסים. במהלך השנים המקום נשכח ולא זכה לפיתוח עירוני. רק בשנת 2013 חוברו בתי השכונה למערכת ביוב מוסדרת.

נחל כופר, המנקז את אזורי כפר המכביה והפארק הלאומי ברמת גן, חוצה את השכונה ומתחבר לנחל אילון. הנחל היה מקור להצפות שהתרחשו בשכונה כמעט מדי חורף. בדרכו אל נחל אילון חצה נחל כופר דרך עפר הנקראת כיום רחוב גורית קדמן (ע"ש הרקדנית, חוקרת הפולקלור וכלת פרס ישראל). בשנת 2015, במסגרת עבודות הפיתוח של פארק אריאל שרון הועתק קטע מנחל כופר, העובר בתוך שכונת ידידיה, לתוך אפיק טבעי בשטחים הפתוחים של הפארק.

## קישורים חיצוניים
* 
* 

## הערות שוליים

קטגוריה:תל אביב-יפו: שכונות
אייפון SE

**iPhone SE** (בתעתיק לעברית: **אייפון SE**) הוא טלפון חכם בעל מסך מגע המיוצר על ידי אפל. הוא נחשף ב-21 במרץ 2016 באירוע בקמפוס אפל והושק ב-31 במרץ. הוא בעל עיצוב זהה לאייפון 5s ומעבד, מצלמה ושאר פיצ'רים הלקוחים מהאייפון 6S. האייפון SE זמין בצבעי כסף, אפור-חלל, זהב וזהב ורוד. מחירו הראשוני בארצות הברית היה 399$ לגרסה בעלת נפח אחסון 32GB ו-499$ לגרסה בעלת נפח 128GB.

ב-15 באפריל 2020 אפל השיקה מהדורה חדשה שנקראת גם היא iPhone SE וכוללת מסך 4.7 אינץ', מעבד A13 Bionic ומצלמת 12 מגה פיקסל.

## מפרט טכני
* מסך בגודל 4 אינץ'.
* אלומיניום סדרה 6000.
* זכוכית חזקה יותר מגנה על המסך.
* מעבד A9 של אפל - חזק מסדרת ה-5 של אפל וחלש מהמעבד A10 (אייפון 7). מסוגל להריץ משחקים ב-60fps.
* שבב תנועה M9 שמאוחסן בתוך שבב A9 ומאפשר להפעיל את סירי בעזרת הפקודה ״Hey Siri" מבלי שהאייפון יהיה מחובר לחשמל.
* חיישן Touch ID דור 1.
* מצלמת 12MP iSight בעלת 50% יותר פיקסלים וחיישן חדש שמפריד צבעים בין הפיקסלים ומפיק תמונה טובה יותר, מפתח צמצם F/2.2 ו- 1.22u גודל פיקסלים, מבזק True Tone, צילום פנורמה באיכות 63MP.
* יכולת צילום וידאו באיכות 4K ב-30fps, ו-1080p ב-60fps/120fps, ו-720p ב-240fps.
* מצלמה קדמית ברזולוציית 1.2 מגה-פיקסל עם מפתח צמצם F/2.2, מבזק חדש למצלמה הקדמית בשם ״Retina Flash" שמאיר דרך המסך כמו מבזק True Tone.
* צילום וידאו קדמי באיכות 720p.
* Live Photos - יכולת חדשה של המצלמה לצלם תמונות ״חיות״ כאשר המצלמה מצלמת ולוקחת קטע של שנייה וחצי לפני ואחרי הצילום ובאמצעות 3D Touch ניתן להפעיל את התמונות החיות ולראות לכמה שניות את מה שקרה לפני ואחרי צילום התמונה.
* גלישה ב-LTE מהירה יותר פי 2 מאייפון 5.
* גלישה ב-Wi-Fi מהירה יותר פי 2 מאייפון 5.
* סוללה בנפח 1642 מיל אמפר.
* גרסאות iOS תואמות: 9.3 ומעלה.

## ראו גם
* אייפון

## קישורים חיצוניים

* 

## הערות שוליים

קטגוריה:אייפון
קטגוריה:מכשירים שהושקו ב-2016
מיכל הקטנה והמפלצות

**מיכל הקטנה והמפלצות** היא סדרת טלוויזיה ישראלית המשודרת בערוץ הופ! החל מ-2015. העונה השנייה עלתה ב-2016 והשלישית עלתה ב-2018.

## תקציר העלילה
ביער קסום גרה מיכל הקטנה עם שתי המפלצות שלה פוגו וטריק ופותרת בעיות לחבריה ביער הקסום, בסוף כל פרק מיכל מסיימת אותו בשיר.

## דמויות
* **מיכל הקטנה** (מיכל ויצמן) - ילדה קטנה שרוצה לגדול, אוהבת ילדים. מיכל גרה בבית המפלצות של פוגו וטריק. בכל פרק מסיימת בשיר. 
* **טריק** (גוני פז/מעיין עמרני/דנית לוי עמר) - מפלצת, חברה של פוגו. גרה בבית המפלצות שלה ושל פוגו.
* **פוגו** (גליה פטילון) - מפלצת, חבר של טריק. גר בבית המפלצות שלו ושל טריק.
* **זואי הטרולית** (רוני הדר) (עונה 1) - טרולית שמכוסה בעלים, חברה של מיכל הקטנה. נוטה להתארח בביתם של טריק ופוגו.
* **דודו השדון** (מיכל גבריאלוב) (עונה 1 ו-2) - שדון לחוץ, ומקפץ לעיתים קרובות. חבר של מיכל הקטנה. נוטה להתארח בביתם של טריק ופוגי.
* **בו המכשפה** (יובל סגל) (עונה 1, חוזרת לסירוגין לעונה 2) - מכשפה שנבהלת מכל דבר, בעיקר כאשר אומרים את שמה. חברה של מיכל הקטנה. אחותה התאומה היא פו. נוטה להתארח בביתם של טריק ופוגו, בעונה השלישית היא תמיד מתארחת וכל פעם שהיא רוצה לעשות כישוף בזמן המשחקים מיכל פוגו וטריק אומרים את המשפט "בלי כישופים!".
* **פו המכשפה** (לירית בלבן) (עונה 2) - מכשפה, אחותה התאומה של בו. נוטה להתארח בביתם של טריק ופוגו.

## ההצגה
ההצגה של מיכל הקטנה והמפלצות הייתה עלילה שונה לאחר הסדרה עצמה, בהצגה זו מיכל מציירת את עולמה הקסום ומציירת מפלצות יצורים חדשים.

## עונה שלישית - זמן לזוז!
העונה צולמה ב-1 בנובמבר 2018 בעונה השלישית מיכל הקטנה בו המכשפה פוגו וטריק לומדים משחקי ילדות מוכרים ושרים שירים של "משחקי ילדות ישראלית" שהלחינה ליאורה שלזינגר בשנת 2006.

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2015
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:מיכל הקטנה
קטגוריה:תוכניות וסדרות טלוויזיה ישראליות בכיכובן של בובות
העולם המטורף של דוד חיים

**העולם המטורף של דוד חיים** היא סדרת טלוויזיה ישראלית המשודרת בערוץ הופ! החל מפסח 2016, ב-2017 יצאה עונה שנייה עם אגדות חדשות.

## עלילה
לאחר שנפרד מחברו הטוב בובו דוד חיים מנהל את הכל בו שלו, בכל פרק הוא מקבל הודעה מהאגדות שחפץ אחד צריך לייצר, מבעד לדלת הסודית שלו נמצא עולמו המטורף שהוא בעצם חדר משחקים שבו יש שני חברים חדשים בשם מיקה ומישו שרבים בין בעיה לפתרון.

## הדמויות
* **דוד חיים** (חיים אוסדון): דוד מצחיק אשר מנהל כיום את הכל בו שלו, בכל פרק מבעד לדלת שולחים לו הודעה סודית כדי לייצר את המרכיב לאגדה, אבל מיקה ומישו רבים ביניהם ודוד חיים מיד בא לעזרתם של השניים דרך עולמם המטורף.
* **מיקה** (אביה ברוש): חברתו של דוד חיים ואחותו התאומה של מישו, רבה איתו בין בעיה לפתרון.
* **מישו** (מורן קל): חברו של דוד חיים ואחיה התאום של מיקה, רב איתה בין פתרון לבעיה.

## פרקים

### עונה 1
# המגפיים של החתול במגפיים
# האפון האבוד של הנסיכה
# נעל הזכוכית של סינדרלה
# כדור הזהב של נסיך צפרדע
# הידית של פינוקיו
# השכמייה של כיפה אדומה
# הכתר של המלך
# המסכות של ארבעים השודדים
# הממתקים מהבית של עמי ותמי
# המנורה של אלאדין
# הכרית של היפהפייה הנרדמת
# קערות הדייסה של הדובים
# סרט השיער של פעמונית
# החליל של החלילן מהמלין
# המטאטא של שולית הקוסם

### עונה 2
# הורד המכושף של היפה והחיה
# האבנים הצהובות של ארץ עוץ
# דבש לבאלו הדוב
# הביצה של הברווזון המכוער
# אבקת הפיות של פיטר פן
# עוזרים למלך ארתור
# מצילים את פרח לב הזהב
# אפון הפלא של ג'ק
# הכובע של רובין הוד
# המגבת המלכותית מאגם הברבורים
# ראי הקסמים של המלכה
# קנקן התה של ארץ הפלאות
# עוזרים לדייג ודג הזהב
# ערימה של קש

## הצגה
בעקבות הצלחת הסדרה יצאה הצגה בשם "משימה מהאגדות" שבה דוד חיים מזמין את מולי וצומי להציל את ארץ האגדות ממלך רשע, בהצגה יחזור אל דוד חיים "בובו" החבר שלו מהקלטות הראשונות.

## קישורים חיצוניים

* 

קטגוריה:סדרות טלוויזיה ישראליות לילדים
קטגוריה:סדרות טלוויזיה ישראליות שעלו לשידור בשנת 2016
קטגוריה:סדרות ערוץ הופ!
קטגוריה:סדרות ילדים של ברוש הפקות
קטגוריה:דוד חיים
קלוטילד קורו

**קלוטילד קורו** (בצרפתית: **Clotilde Courau**; נולדה ב-3 באפריל 1969) היא שחקנית צרפתייה, רעייתו של אמנואלה פיליברטו, נסיך ונציה.

## ביוגרפיה
קורו נולדה בפרבר במחוז רמות הסן כאחת מארבע בנות, אמה היא צאצאית למשפחת אצולה וסבה היה רוזן. 

## קריירה
היא התחילה את קריירת המשחק שלה ב-1988 כששיחקה במיני סדרה בטלוויזיה הצרפתית.
קורו למדה בבית הספר הלאומי הגבוה לאמנויות ולטכניקות הבמה (הקונרבטואר ברחוב בלאנש) בפריז.
ב-1991 הייתה מועמדת לפרס סזאר וזכתה בפרס האקדמיה האירופית לקולנוע בקטגוריית השחקנית הטובה ביותר על משחקה בסרט "Le petit criminel".

ב-1995 שיחקה בסרט "Elisa" לצד ונסה פאראדי וגם על משחקה בסרט זה הייתה מועמדת למספר פרסים. 

ב-1998 היא נכללה ברשימת "הכוכבים העולים" על ידי איגוד קידום הקולנוע האירופאי.

ב-1999 שיחקה בסרט "הרתעה" לצד טימותי האטון וקווין פולאק.

בשנת 2000 זכתה בפרס "Prix Romy Schneider" המוענק מדי שנה לשחקנים צעירים העובדים בתעשיית הקולנוע הצרפתית.

בשנת 2002 שיחקה בסרט הקומדיה הצרפתי של הבמאי גיום קאנה "Mon idole" לצדה של דיאן קרוגר.

בשנת 2020 הצטלמה לסרט "בנדטה", של הבמאי ההולנדי המוערך פול ורהובן. הסרט עתיד לצאת לאקרנים במהלך 2021.

בשנת 2023 שיחקה את סוזן בסרט הדרמה "התיאוריה של מרגריט". 

## חיים אישיים
ב-2003 נישאה קורו לאמנואלה פיליברטו, נסיך ונציה, בנו של ויטוריו אמנואלה, נסיך נאפולי, שטען לכתר מלכות איטליה ובנו של מלך איטליה האחרון אומברטו השני ותוארה הרשמי הוא קלוטילד, נסיכת ונציה. לקלוטילד ולבעלה שתי בנות, הנסיכה ויטוריה והנסיכה לואיזה והם לוקחים חלק באירועים של משפחות המלוכה האירופאיות השונות.

## קישורים חיצוניים

קטגוריה:שחקניות קולנוע וטלוויזיה צרפתיות
קטגוריה:בית סבויה
קטגוריה:נסיכות
קטגוריה:שחקנים בני מלוכה ואצולה
קטגוריה:צרפתיות שנולדו ב-1969
לה לוקל

**לה לוקל** (בצרפתית: **Le Locle**) היא עיר תעשייה שווייצרית הנמצאת בקנטון נשאטל, ברכס הרי היורה, קרוב לגבול עם צרפת. העיר ידועה בתעשיית השעונים המסורתית שלה, המתקיימת בה מאז המאה ה-18.
## היסטוריה
בשנת 2009 הוכרזה העיר, יחד עם שכנתה לה שו-דה-פון, כאתר מורשת עולמית, בשל התכנון העירוני הייחודי שלהן, המותאם להיותן ערי תעשייה ויצור שעונים. ייחוד זה כולל שימוש ברשת רחובות שתי וערב – גריד, שילוב של בתי סדנאות ומגורים, ורבעי מלאכה ייעודיים.

מוזיאון להיסטוריה ולעיצוב שעונים של לה לוקל נמצא בשאטו דז מונטס. שנת 1868 סימנה את פתיחתו של בית הספר לעיצוב השעון בלה לוקל. מסיבות פדגוגיות, אוספי השעונים של מוזיאון לה לוקל הועברו לבית הספר החדש. חנוכת מוזיאון השעון בלה לוקלה התרחשה ב-23 במאי 1959.

## קישורים חיצוניים

* 

## הערות שוליים

קטגוריה:שווייץ: ערים